
Rheolwr Rhoddion Dyngarol
Cyfathrebu a Chysylltiadau Allanol


36.5 awr yr wythnos  	
Gradd 7: £39,905.97 - £46,048.78 y flwyddyn

Y rôl

Bydd y swydd hon yn datblygu ac arwain rhaglen heriol o gynlluniau tymor byr a hir dymor i gyrraedd targedau incwm yn deillio o roddion sylweddol (rhoddion yn ystod oes a rhoddion mewn ewyllys) i'r Brifysgol.  Bydd y swydd yn rheoli tîm bach ond brwd o weithwyr proffesiynol ym maes codi arian. 

[bookmark: _Hlk158728642]Bydd deiliad y swydd yn gweithio gydag unigolion a allai fod yn ddarpar roddwyr a chymynwyr o blith cyn-fyfyrwyr y Brifysgol, sy’n gymuned o 100,000, yn ogystal â chefnogwyr eraill yn lleol, yng Nghymru, yng ngwledydd Prydain ac yn rhyngwladol.   

I wneud hyn bydd angen creu rhwydweithiau cryf, sy’n dangos parch a chefnogaeth tuag at bawb gydag amrywiaeth o randdeiliaid mewnol a rhanddeiliaid uwch, gan gynnwys yr Is-Ganghellor, Gweithrediaeth y Brifysgol, y Cyngor, Cymrodyr er Anrhydedd, a Chymdeithas y Cyn-fyfyrwyr.   

Bydd deiliad y swydd yn unigolyn rhagweithiol a all brofi bod ganddo/ganddi ddawn ac angerdd ynglŷn â rheoli perthynas a chanfod rhoddwyr, sef yr elfennau a fydd yn gyrru strategaeth ddyngarwch sy’n canolbwyntio ar y rhoddwr.  

I wneud ymholiad anffurfiol, cysylltwch â Lyndsey Stokes, Cyfarwyddwr Datblygu a Chysylltiadau Alumni trwy e-bostio lyr6@aber.ac.uk.   

Fel arfer fe benodir i swyddi o fewn 4 - 8 wythnos wedi’r dyddiad cau.   

Yr hyn y byddwch yn ei wneud 

Gallai'r disgrifiad swydd hwn gael ei adolygu a'i newid i gyd-fynd â newidiadau yn anghenion y Brifysgol, i ddarparu cyfleoedd datblygu priodol, ac/neu i ychwanegu unrhyw ddyletswyddau rhesymol eraill. 

· Arwain tîm o weithwyr codi arian er mwyn cyrraedd targedau uchelgeisiol y Brifysgol. Bydd deiliad y swydd yn rheoli, ysgogi a datblygu eu tîm, gan roi amcanion clir a rheoli perfformiad yn erbyn yr amcanion hynny. 
· Gweithio gyda chydweithwyr DARO a rhwydweithiau allanol i reoli a datblygu portffolio cyson a deinamig ar sail data o roddwyr a darpar roddwyr, a chymynwyr, er mwyn cyrraedd targedau codi arian uchelgeisiol. 
· Datblygu achosion addas mewn meysydd o weithgarwch y Brifysgol y gellid eu cynorthwyo’n sylweddol trwy gymorth dyngarol. 
· Sicrhau cyfraniadau dyngarol chwech a saith ffigwr ar ran y brifysgol. 
· Goruchwylio strategaeth ragweithiol i'r brifysgol ar gyfer ‘derbyn cymynroddion’ i greu mwy o gyfleoedd i sicrhau rhoddion i'r brifysgol mewn ewyllysiau. 
· Datblygu a chyflwyno cynigion deniadol trwy gyfarfodydd wyneb yn wyneb yng ngwledydd Prydain ac yn rhyngwladol, a thrwy gyflwyniadau, digwyddiadau codi arian, a chyhoeddiadau ysgrifenedig.    
· Rhoi gwybodaeth i uwch randdeiliaid mewnol ac allanol am y cysylltiadau a wneir â rhoddwyr, a chael cymaint o gefnogaeth â phosibl ganddynt i sicrhau a stiwardio’r berthynas â rhoddwyr sylweddol.  
· Cyfathrebu'n systematig ac effeithiol â rhoddwyr a darpar roddwyr i ddatblygu perthynas dda ac ymateb i’r hyn sy’n eu hysgogi a’r hyn y maen nhw’n ei ffafrio.  
· Ymchwilio i greu a chyflwyno cynlluniau a thargedau blynyddol, ac adrodd am eu cynnydd wrth y Cyfarwyddwyr.  
· Trafod â rhoddwyr sylweddol a drafftio Cytundebau Rhodd yn unol â pholisi’r Brifysgol ar Dderbyn Rhoddion.    
· Sicrhau bod incwm rhoddion sylweddol yn cael ei wario yn unol â dymuniadau'r rhoddwr ac yn unol â chyfraith elusennau.  
· Rhybuddio'r Cyfarwyddwr am risgiau posibl i enw da’r Brifysgol yn deillio o weithgarwch unigolion sy’n rhoddwyr a chymynwyr sylweddol ac argymell camau gweithredu i ddatrys y sefyllfa.   
· Cyfrannu at ddatblygu a gweithredu strategaeth adrannol gyffredinol y Swyddfa Datblygu a Chysylltiadau Alumni.   
· Sicrhau y cydymffurfir â deddfwriaeth diogelu data, Rheoliadau Codi Arian, a pholisïau a gweithdrefnau'r Brifysgol.   
· Teithio’n rheolaidd a threulio amser i ffwrdd o'r ganolfan arferol (gan gynnwys yn rhyngwladol yn ôl yr angen) a chyflawni ymrwymiadau y tu allan i oriau swyddfa arferol.  
· Ymgymryd â dyletswyddau a chyfrifoldebau iechyd a diogelwch sy'n addas i'r swydd.  
· Ymrwymo i Bolisi Cyfle Cyfartal ac Amrywioldeb y Brifysgol, ynghyd â deall sut mae'n gweithredu o fewn i gyfrifoldebau'r swydd.
· Ymrwymo i'ch datblygiad eich hun a datblygiad eich staff trwy ddefnyddio Cynllun Cyfraniad Effeithiol y Brifysgol yn effeithiol.
· Unrhyw ddyletswydd resymol arall sy’n cyfateb i radd y swydd. 
· Ymgymryd â dyletswyddau eraill a glustnodir i chi gan eich rheolwr llinell, sy’n cyd-fynd â graddfa'r swydd. 
· Cymryd rhan mewn prosiectau a rhaglenni ar lefel y brifysgol yn ôl y cyfarwyddyd, ac ymgymryd ag unrhyw ddyletswyddau ychwanegol sy'n gymesur â'r rôl, fel y'u pennir i chi gan y rheolwr llinell. 
· Dangos hyblygrwydd trwy gefnogi cydweithwyr mewn cyfnodau pan fo’r llwyth gwaith yn drwm, gan gynnwys mynd i ddigwyddiadau allweddol y brifysgol megis diwrnodau agored a seremonïau graddio, a all gynnwys gweithio ar benwythnosau. 
· Hyrwyddo cyfle cyfartal, a chefnogi a chynnal ymrwymiad y Brifysgol i amrywioldeb a chynhwysiant ym mhob agwedd ar eich gwaith. 
· Cefnogi strategaeth y brifysgol a’r cynlluniau ategol, ymgymryd â datblygiad personol a phroffesiynol parhaus yn unol â gofynion y swydd, gan gynnwys ymgymryd â gweithgareddau hyfforddi a datblygu perthnasol er mwyn eich datblygu’ch hunan a chefnogi datblygiad pobl eraill.
· Cyflawni’r cyfrifoldebau iechyd a diogelwch sy'n briodol i'r rôl, gan hyrwyddo iechyd, diogelwch a lles personol y staff a’r myfyrwyr fel aelod o gymuned Aberystwyth. Cefnogi hefyd ymrwymiad y Brifysgol i gynaliadwyedd amgylcheddol trwy arferion cyfrifol a chyfranogi’n briodol.  
Nid yw'r uchod yn rhoi rhestr gynhwysfawr o’r holl ddyletswyddau sy'n gysylltiedig â'r rôl hon. 

Pwy ydych chi - Cymwysterau, Profiad, Gwybodaeth a Sgiliau: 

Hanfodol  

1. Addysg i lefel gradd neu gyfwerth. 
2. Gallu dangos profiad o sicrhau rhoddion pump neu chwe ffigwr gan unigolion, o’r cyswllt cyntaf a meithrin perthynas, hyd at greu cytundeb rhodd. 
3. Profiad o ddatblygu a chyflawni targedau incwm dyngarol. 
4. Gwybodaeth am strategaethau rhagweithiol ar gyfer derbyn cymynroddion. 
5. Profiad o fynd ati'n systematig i wneud cyswllt â darpar roddwyr/cymynwyr rhoddion sylweddol, gan drosi dulliau o drin, yna ceisio a sicrhau rhoddion. 
6. Profiad o reoli staff, gweithio yn aelod o dîm a chynorthwyo aelodau'r tîm i gyflawni cyd-amcanion. 
7. Gwybodaeth am gronfeydd data perthynol a sut i echdynnu data perthnasol i gefnogi gwaith cynllunio a gweithredu amcanion hir dymor.  
8. Dawn gyfathrebu ragorol a deniadol, ar lafar ac yn ysgrifenedig; gallu i deilwra cynnwys ac arddull ysgrifenedig a llafar i amrywiaeth o gynulleidfaoedd.  
9. Cymeriad cryf sy’n gallu cael dylanwad a meithrin perthynas, ac sydd â’r ymwybyddiaeth a’r tringarwch i weithio gydag unigolion uchel eu bri.  
10. Gallu blaenoriaethu, gweithio'n hyblyg i gadw trefn ar sawl blaenoriaeth o dan bwysau amser. 
11. Gallu meddwl yn glir am broblemau a materion heriol; gallu cynhyrchu ac asesu dewisiadau a mynd ar drywydd atebion pragmatig a chymesur trwy ddarbwyllo a thrafod. 
12. Bod mewn sefyllfa i deithio'n rheolaidd yng ngwledydd Prydain ac yn rhyngwladol a mynd i weithgareddau y tu hwnt i oriau swyddfa. 
13. ⁠Cymraeg Llafar (siarad) ac Ysgrifenedig Lefel A2* neu dystiolaeth i ddangos ymrwymiad parhaus i ddysgu Cymraeg i'r lefel honno. 

Manteisiol

1. Cymhwyster ym maes Rheoli Codi Arian (CIOF neu debyg)
2. Gwybodaeth am gynllunio ystâd a gwaith profiant.
3. Profiad o godi arian yng nghyd-destun Addysg Uwch
4. Profiad o gyrraedd targedau codi cyfalaf a/neu dargedau ymgyrchu  
5. Gwybodaeth am egwyddorion meysydd eraill o godi arian, gan gynnwys ymddiriedolaethau, digwyddiadau, a rhoddi unigol.
6. Gwybodaeth am gronfa ddata berthynol Raisers Edge.
7. Cymraeg Llafar (siarad) ac Ysgrifenedig Lefel B2

*Cewch ragor o wybodaeth am lefelau'r iaith Gymraeg yma:   
https://www.aber.ac.uk/cy/hr/policy-and-procedure/welsh-standards/  

Sut i wneud cais  

I hyrwyddo gweithlu hyblyg, bydd y Brifysgol yn ystyried ceisiadau gan unigolion sy'n ceisio am swydd sydd â threfniadau gwaith amser llawn, rhan-amser, rhannu swydd neu yn ystod y tymor yn unig.

Rhaid cyflwyno ceisiadau am y swydd hon trwy jobs.aber.ac.uk.  Mae croeso i chi wneud cais am unrhyw swydd yn Gymraeg neu yn Saesneg, a bydd pob cais a gyflwynir yn cael ei drin yn gyfartal.          

Buddion 

· Polisi gweithio’n hyblyg   
· 36.5 awr yr wythnos i swyddi amser llawn   
· Hawliau gwyliau hael – 27 diwrnod o wyliau blynyddol ynghyd â gwyliau banc a’r dyddiau pan fo’r Brifysgol ar gau   
· Ymrwymiad i Ddatblygu Proffesiynol   
· Cyfraniad uwch i'n cynlluniau pensiwn gweithle  
· Cynlluniau cydnabod a gwobrwyo staff   
· Cyfle i ddysgu'r Gymraeg am ddim
· Bwrsariaeth tuag at symud i’r ardal     
· Cyfnod Mamolaeth, Tadolaeth, Rhieni a Mabwysiadu 
· Gostyngiad i staff yn y campfeydd, y mannau lletygarwch a’r siopau ar y campws. 
  
Mwy o wybodaeth 
  
Rydym yn croesawu ymgeiswyr o bob cefndir a chymuned, yn enwedig y rhai heb gynrychiolaeth ddigonol yn ein gweithlu ar hyn o bryd.  Mae hyn yn cynnwys, ymhlith eraill, ymgeiswyr Du, Asiaidd ac Ethnig Leiafrifol, ymgeiswyr ag anableddau, a menywod.       

Mae’r Brifysgol yn sefydliad dwyieithog sy'n cydymffurfio â Safonau'r Gymraeg ac yn ymroddedig i Gyfle Cyfartal.  Mae croeso i chi wneud cais am unrhyw swydd yn Gymraeg neu yn Saesneg, a bydd pob cais a gyflwynir yn cael ei drin yn gyfartal.          

Fisa Cyflogaeth:
 
Rydym yn croesawu ymgeiswyr rhyngwladol sy'n gymwys i gael nawdd o dan y Llwybr Gweithiwr Medrus.

O dan y system bwyntiau, mae'r swydd hon yn bodloni'r meini prawf i gael ei noddi gan Brifysgol Aberystwyth ar gyfer cais Llwybr Gweithiwr Medrus. Sylwch mai dim ond y Dystysgrif Nawdd ar gyfer unrhyw fisâu cyflogaeth y bydd y Brifysgol yn cyfrannu tuag ati, ac na fydd yn cyfrannu tuag at dalu'r fisa cyflogaeth ar gyfer yr ymgeisydd sy’n cael cynnig y swydd, nac unrhyw ddibynyddion. 

Bydd angen o leiaf 70 pwynt ar unrhyw ddarpar ymgeiswyr sy'n dod i weithio i Brifysgol Aberystwyth o dan y Llwybr Gweithiwr Medrus. 

Cyfrifir y pwyntiau fel a ganlyn:

	
	System Bwyntiau y Llwybr Gweithiwr Medrus
	Pwyntiau
	A’i bodlonwyd?

	Meini Prawf Gorfodol (50 pwynt)
	Cynnig swydd gan noddwr trwyddedig yn y DU
	20 pwynt
	Do

	
	Mae'r swydd yn uwch nag isafswm lefel y sgiliau sydd eu hangen i gael nawdd 
	20 pwynt
	Do

	
	Dylai’r ymgeisydd a benodir fedru’r Saesneg i safon briodol*
	10 pwynt
	Do

	
	
	
	Cyfanswm = 50 pwynt

	Meini prawf y gellir eu cyfnewid (yn dibynnu ar yr ymgeisydd a benodir)
	Mae'r cyflog yn uwch na’r trothwy isaf
	20 pwynt
	

	
	Mae gan yr ymgeisydd PhD mewn pwnc sy'n berthnasol i'r swydd.
	10 pwynt
	

	
	Mae gan yr ymgeisydd PhD mewn pwnc STEM sy'n berthnasol i'r swydd
	20 pwynt
	

	
	Mae'r swydd a hysbysebwyd ar y Rhestr o Alwedigaethau lle ceir Prinder (SOL)
	20 pwynt
	



*Diffinnir ‘safon briodol’ fel a ganlyn:

· Dinesydd gwlad lle mai Saesneg yw prif iaith y mwyafrif
· Bod â gradd academaidd a astudiwyd drwy gyfrwng y Saesneg (os yw'n radd dramor, rhaid iddi fod wedi’i dilysu gan NARIC) 
· Cwblhau a phasio prawf iaith Saesneg ar Lefel B1 neu uwch.

I gael rhagor o wybodaeth, gweler:  https://www.gov.uk/skilled-worker-visa 

